આ અંગે મળતી વિગતો અનુસાર અમરેલી જિલ્લાના જાફરાબાદ તાલુકાના બલાણા ગામે આજે સવારે સરકારી પ્રાથમિક શાળામાં સેવા સેતુનો કાર્યક્રમ હોઈ અને સેવા સેતુનો કાર્યક્રમ પૂર્ણ થતા સ્કૂલે આવેલ બલાણા ગામની ત્રણ વિદ્યાર્થીનીઓ (૧) દિપીકાબેન મોહનભાઇ સામતભાઇ પરમાર ઉવ-૧૨ તથા તેની સગી નાની બહેન(૨)નાનીબહેન મોહનભાઇ પરમાર ઉવ-૯ તેમજ (૩)મંજુલાબેન લાખાભાઇ બાંભણીયા ઉવ-૯ શાળાએથી છૂટી ઘરે જવાના બદલે ત્રણેય કિશોરીઓ ગામના પાદરમાં આવેલ તળાવમાં ન્હાવા પડતા ત્રણેય કિશોરીઓ ઊંડા પાણીમાં ગરકાવ થઇ ગયેલ અને ક્ષણિકભરમાં તેમના ડૂબી જવાથી મોત થયેલ હતા ત્રણેયના મોતના સમાચાર તેમના પરિવારને મળતા પરિવાર ઘટના સ્થળે તેમની લાડકીઓના મૃતદેહ જોઈ ભાંગી પડ્યા હતા આ બનાવથી નાના એવા ગામમા શોકનું મોજું ફરી વળ્યું હતું બનાવ અંગે જાફરાબાદ મરીન પોલીસના ચાર્જમાં રહેલ પીએસઆઇ વી. એલ. પરમાર સ્ટાફ સાથે પહોંચી જઈ કામગીરી બજાવેલ હતી બનાવ અંગે જાફરાબાદ મરીન પોલીસમાં જાહેરમોહનભાઇ સામતભાઇ પરમારે જાહેર કર્યું હતું.